Roman Gennadievič Iľjin

Roman Gennadievič Iľjin (; * 2. júl 1970, Moskva, ZSSR) je bývalý ruský hokejový útočník.

S hokejom začínal vo veku 9 rokov v drese moskovského Dinama. Za hlavný tím debutoval v sezóne 1990/91. V rokoch 1993, 1995 a 1996 sa stal s klubom majstrom Ruska a v sezóne 1996/97 kapitánom mužstva.

V roku 1997 prestúpil do klubu HC Slovan Bratislava. Vo svojej prvej sezóne získal so Slovanom majstrovský titul. V nasledujúcej sezóne bol najproduktívnejším hráčom extraligy a so Slovanom vyhral základnú časť a dostal sa do finále, kde však podľahol HC Košice. V sezóne 1999/00 získal svoj druhý majstrovský titul na Slovensku. Spolu na Slovensku odohral 159 zápasov v ktorých získal 166 kanadských bodov a je považovaný za jedného z najlepších zahraničných hráčov na Slovensku.

Po úspechoch na Slovensku sa vrátil do Ruska, kde hrával najvyššiu súťaž za CHK Lokomotiv (Jaroslavľ) a CHK Viťaz. Po skončení aktívnej kariéry sa stal súčasťou tímu „legiend hokeja“.

Referencie

Externé odkazy 
 

Ruskí hokejisti
Ruskí hokejoví útočníci
Hokejisti Dinama Moskva
Hráči HC Slovan Bratislava
Hráči Lokomotiv Jaroslavľ
Hráči Viťaz Čechov
Osobnosti z Moskvy